**Evalueringsplan og årshjul
– del af RG’s kvalitetssystem**

 **Grundlaget for evalueringsplanen på RG**
Dette dokument udgør en beskrivelse af evalueringsplanen (som del af kvalitetssystemet) i overensstemmelse med bestemmelserne i *Lov om de gymnasiale uddannelser §71* samt *Bekendtgørelsen nr. 497 af 18. Maj 2017 §19 samt §59-63*.

Evalueringsplanen som del af kvalitetsarbejdet omfatter:
 I. undervisningsevalueringer,
 II. selv-evalueringer,
 III. målinger af elevers trivsel,
 IV. opfølgningsplaner.
 V. årshjul – evalueringsplan og kvalitetsudvikling.

**I. Undervisningsevalueringer: Faglig udvikling**
På Rungsted Gymnasium består undervisningsevalueringer af interne, løbende evalueringer af undervisningen samt af elevernes læringsmæssige udvikling og faglige standpunkt. Undervisningen af alle hold evalueres således løbende i dialog mellem læreren og eleverne.

a. Undervisningen på alle hold evalueres løbende og koordineres på klasseteammøder (se årshjulet). Undervisningsevalueringen danner baggrund for en samtale mellem eleverne og lærer på holdet om mulige forbedringer af både lærerens og elevernes tilgang til og praksis i forbindelse med undervisningen. Resultater af undervisningsevalueringer på hvert hold drøftes
desuden med skolens ledelse i forbindelse med MUS med henblik på at kvalitetssikre elevernes udbytte af undervisningen samt elevernes trivsel.

c. Eleverne deltager i formative evalueringer i forbindelse med feedback på skriftligt arbejde og mundtlige præsentationer, hvor de sammen med læreren sætter mål for deres faglige udvikling. Elever tilbydes karaktersamtaler i forbindelse med standpunktskarakterer.

d. Eleverne deltager i et antal samtaler med elevens studievejleder i løbet af året. Her drøftes bl.a. elevens udvikling fra grundskoleelev mod gymnasieelev og senere studerende.

**II. Selv-evalueringer**
På Rungsted Gymnasium består selv-evalueringer af arbejdet med årets indsatsområder. Dette sker løbende fra indsatsområderne fastsættes til arbejdet med at udvikle næste års indsatsområder afsluttes. Selv-evalueringerne evaluerer dels de i indsatsområderne fastsatte mål og dels andre elementer, som dukker op i løbet af skoleåret, fx elevtrivselsundersøgelser, evalueringer af grundforløb samt undervisningsevalueringer på holdene.

Rektor rapporterer status på indsatsområderne til bestyrelsen, og blandt andet på basis af dette og i samarbejde med relevante udvalg forfattes en afsluttende rapport, som offentliggøres på skolens hjemmeside.

Selv-evalueringer - året 2023-24:

* Opstart – fra folkeskole til gymnasium (del af Companyoungs ”Unge-rapport”)
* Grundforløbet
* Overgangsfrekvens: Til de videregående uddannelser
* Særlige elevgrupper og skriftlighed (køn, løfteevne og de skriftlige karakterer)
* Trivsel (se under ”Målinger af elevers trivsel)
* Undervisningsevalueringer (se under ”Undervisningsevalueringer”).

**III: Målinger af elevers trivsel: Den sociale trivsel**
Elevtrivselsmålinger på Rungsted Gymnasium består af gennemførelse af årlige målinger blandt samtlige af skolens elever. Undersøgelsen sker på baggrund af den spørgeramme, som er udmeldt af UVM og resultaterne indrapporteres til Styrelsen for IT og Læring (STIL). Resultaterne drøftes med de enkelte klasser af skolens ledelse, som på baggrund af resultaterne udarbejder en rapport med de vigtigste konklusioner på skoleniveau. Resultaterne drøftes desuden i det enkelte klasseteam, og danner således grundlag for specifikke initiativer i den enkelte klasse, som kan understøtte klassens og enkeltelevers trivsel. Elementerne kan gøres til en del af de årlige indsatsområder. Resultaterne af den seneste elevtrivselsundersøgelse ses her på hjemmesiden.

**IV. Opfølgning og handling**
På Rungsted Gymnasium følges der op på evalueringerne i forhold til de opstillede indsatsområder. Herefter gøres der status og iværksættes handleplaner og nye initiativer. Årets indsatsområder præsenteres på et bestyrelsesmøde. Både elever og personale inddrages i de forskellige sammenhænge.

**V. Årshjul – for evalueringsplanen og kvalitetsudviklingen.**

Rungsted Gymnasiums årsplan ses i nedenstående oversigt – 2023-24
*NB: Overgangsfrekvens og særlige elevgrupper/karakterer er endnu ikke datofastsat*

|  |  |  |
| --- | --- | --- |
| **2023-2024** | **August:GRUS** | **August: 1.g-opstart** |
| **Indsatsområde** | GRUS august-februar | Unge - undersøgelse/opstart |
| **Formål** | Udvikling af fag og kompetencer | Overgang |
| **Delmål** | Fx efteruddannelse, didaktik, løfteevne | Fra folkeskole |
| **Målgruppe** | Undervisere og elever | 1.g-eleverne |
| **Evalueringsform** | Dialogbaseret | Digitalt, anonymt |
| **Ansvarlig for evalueringen** | Ledelse | Ledelse |
| **Ansvarlig for opfølgningsplan** | Faggruppe og ledelse | Ledelse |

|  |  |  |
| --- | --- | --- |
| **2023-2024** | **September: MTU** | **OktoberUndervisningsevaluering** |
| **Indsatsområde** | MTU (trivselsmåling hvert 3. år (seneste 2020)) | Undervisningsevaluering |
| **Formål** | Faglig og social trivsel | Fagligt standpunkt og udvikling |
| **Delmål** | Sikre vilkårene for en god arbejdsplads | Elevernes medinddragelse i forhold til tilrettelæggelse af undervisning, viden om fagligt standpunkt og fremadrettede udviklingsmuligheder (§19) |
| **Målgruppe** | Alle ansatte | Alle elever fordelt på årgange og klasser |
| **Evalueringsform** | Professionel kapital? | Spørgeskema fx i Lectio eller Forms  |
| **Ansvarlig for evalueringen** | Ledelse og SAU | Underviserne i alle fag |
| **Ansvarlig for opfølgningsplan** | Ledelse og SAU | Underviserne i alle fag evt. PU og ledelse |

|  |  |  |
| --- | --- | --- |
| **2023-2024** | **NovemberGrundforløb** | **DecemberElevtrivselsundersøgelse** |
| **Indsatsområde** | Grundforløbsevaluering (SR, NV og AP) | ETU (årlig UVM trivselsmåling) |
| **Formål** | Trivsel, overgang til SR, NV og AP | Skabe høj faglig og social trivsel over landsgennemsnittet |
| **Delmål** |   | Sikre løbende klassevis opfølgning på målingerne |
| **Målgruppe** | 1.g elever | Alle elever fordelt på årgange og klasser |
| **Evalueringsform** | Spørgeskema i Lectio eller Forms | Elektronisk spørgeskema (UVM) |
| **Ansvarlig for evalueringen** | NV, AP og ledelse | PU og ledelsen |
| **Ansvarlig for opfølgningsplan** | Ledelse | PU, ledelse, klasseteam og elevråd |

|  |  |  |
| --- | --- | --- |
| **2023-2024** | **MartsUndervisningsevaluering** | **AprilFællesfaglige forløb og SRP** |
| **Indsatsområde** | Undervisningsevaluering | SRP-forløbet |
| **Formål** | Fagligt standpunkt og udvikling | Fungerer de flerfaglige forløb |
| **Delmål** | Elevernes medinddragelse i forhold til tilrettelæggelse af undervisning, viden om fagligt standpunkt og fremadrettede udviklingsmuligheder (§19) | Evaluering og justering af de flerfaglige forløb |
| **Målgruppe** | Alle elever fordelt på årgange og klasser | Underviserne |
| **Evalueringsform** | Spørgeskema fx i Lectio eller Forms  | Forms |
| **Ansvarlig for evalueringen** | Underviserne i alle fag | SRP-gruppen |
| **Ansvarlig for opfølgningsplan** | Underviserne i alle fag evt. PU og ledelse | SRP-gruppen |